CELEX: 52017DP0486
Language: et
Date: 2017-12-12 00:00:00
Title: Euroopa Parlamendi 12. detsembri 2017. aasta otsus komisjoni ettepaneku kohta pikendada ühtse kriisilahendusnõukogu esimehe ametiaega (N8-0092/2017 – C8-0425/2017 – 2017/0901(NLE))

11.10.2018   
            
            
               ET
            
            
               Euroopa Liidu Teataja
            
            
               C 369/180
            
         
      P8_TA(2017)0486
      Ühtse kriisilahendusnõukogu esimehe mandaadi pikendamine
      Euroopa Parlamendi 12. detsembri 2017. aasta otsus komisjoni ettepaneku kohta pikendada ühtse kriisilahendusnõukogu esimehe ametiaega (N8-0092/2017 – C8-0425/2017 – 2017/0901(NLE))
      (Heakskiitmine)
      (2018/C 369/28)
      
         Euroopa Parlament,
      
                  —
               
               
                  võttes arvesse komisjoni 29. novembri 2017. aasta ettepanekut ühtse kriisilahendusnõukogu esimehe ametiaja pikendamise kohta (N8-0092/2017),
               
            
                  —
               
               
                  võttes arvesse Euroopa Parlamendi ja nõukogu 15. juuli 2014. aasta määruse (EL) nr 806/2014 (millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010) (1) artikli 56 lõike 6 kolmandat lõiku ja artikli 56 lõiget 7,
               
            
                  —
               
               
                  võttes arvesse kodukorra artiklit 122a,
               
            
                  —
               
               
                  võttes arvesse majandus- ja rahanduskomisjoni raportit (A8-0393/2017),
               
            
                  A.
               
               
                  arvestades, et nõukogu nimetas Elke Königi 19. detsembril 2014 ühtse kriisilahendusnõukogu esimeheks ametiajaga kolm aastat alates 23. detsembrist 2014 (2);
               
            
                  B.
               
               
                  arvestades, et vastavalt määruse (EL) nr 806/2014 artikli 56 lõikele 7 võib ühtse kriisilahendusnõukogu esimehe ametiaega pikendada ühe korra viie aasta võrra;
               
            
                  C.
               
               
                  arvestades, et 29. novembril 2017 võttis komisjon vastu ettepaneku pikendada Elke Königi ametiaega ühtse kriisilahendusnõukogu esimehena ja edastas selle ettepaneku Euroopa Parlamendile;
               
            
                  D.
               
               
                  arvestades, et Euroopa Parlamendi majandus- ja rahanduskomisjon hindas seejärel ühtse kriisilahendusnõukogu esimehe ametikohale esitatud kandidaadi sobivust, pidades eelkõige silmas määruse (EL) nr 806/2014 artikli 56 lõikes 4 kehtestatud nõudeid;
               
            
                  E.
               
               
                  arvestades, et parlamendikomisjon korraldas 4. detsembril 2017. aastal Elke Königi kuulamise, kus ta esines avasõnavõtuga ja vastas seejärel parlamendikomisjoni liikmete küsimustele;
               
            
               
                  1.
               
               
                  kiidab heaks komisjoni ettepaneku pikendada Elke Königi ametiaega ühtse kriisilahendusnõukogu esimehena;
               
            
               
                  2.
               
               
                  teeb presidendile ülesandeks edastada käesolev otsus Euroopa Ülemkogule, nõukogule, komisjonile ja liikmesriikide valitsustele.
               
            
         (1)  ELT L 225, 30.7.2014, lk 1.
      
         (2)  ELT L 367, 23.12.2014, lk 97.